gl en fr gl pt id gl pt gl gl gl gl gl gl gl gl gl gl lt gl gl gl gl gl gl gl gl gl gl gl gl gl gl vi gl gl gl gl gl gl gl gl gl gl gl gl gl nl gl gl gl gl gl gl gl gl gl gl gl gl gl tr gl gl fr gl es es en en gl pt gl gl gl gl gl gl gl
“Nos casos de abusos á infancia estamos como nos do maltrato á muller hai corenta anos” – Agamme
Asociación galega contra o maltrato a menores
VII Xornadas sobre o maltrato á infancia e á adolescencia
“Nos casos de abusos á infancia estamos como nos do maltrato á muller hai corenta anos”
Adxuntamos a entrevista realizada pola xornalista Cristina R. Calvo, do Diario de Ferrol, a Víctor Manuel Casal López, responsable da área xurídica da Asociación Galega contra o Maltrato a Menores (AGAMME), publicada o 25 de xaneiro de 2013.
Cristina R. Calvo – 25 de xaneiro de 2013 – Diario de Ferrol
As II Xornadas sobre o maltrato á infancia e á adolescencia que organiza Agamme –Asociación Galega contra o Maltrato a Menores– mañá, de 10.00 a 14.00 horas, na sede do Ateneo Ferrolán, traerán a Ferrol profesionais de diversos ámbitos que pretenden sacar á luz unha problemática moitas veces oculta ó padecerse no ámbito intrafamiliar.
O responsable da área xurídica da entidade Agamme, Víctor Manuel López, explica que precisamente o obxecto das xornadas é facer pública esa realidade e que así se produza un debate público no que se impliquen cantos máis axentes mellor, co fin de concienciar ás administracións da necesidade de tomar cartas no asunto.
E é que os datos son demoledores. Víctor López asegura que o abuso infantil “é o maior problema de orde público do país e a nivel occidental”. Según os estudos dos profesores López e Carpintero e o seu equipo, traballos feitos sobre persoas maiores de 18 anos, hai un índice de afectación do abuso sexual de un 20% nas nenas e un 15% nos nenos, o que se traduce, como di o avogado de Agamme, en miles e miles de persoas.
Sendo tan numeroso é difícil entender para entidades como Agamme por qué non se enchen os xulgados con estes temas. Trátase, como explica Víctor López, dun problema no que concurren elementos sociolóxicos, culturais, se consideran temas tabús –porque a afectación se leva a cabo maioritariamente no ámbito da familia–, pero tamén está a cuestión administrativa. A realidade, afirman dende a entidade que loita contra o maltrato, é que non se dan respostas axeitadas e non se protexe ós menores nunha situación desta envergadura. Nin tan sequera os denunciantes poden considerarse protexidos.
Víctor López asegura que no tema dos abusos á infancia estase como nos casos do maltrato á muller hai corenta anos. Así, o responsable da área xurídica de Agamme apunta que Unicef fala do alto índice de incidencia e que o Consello de Europa está a facer unha campaña que mostra que un de cada cinco nenos europeos sofre abusos. “Hai a idea errónea de que a infancia está sobreprotexida nas sociedades occidentais e non é certo. A proba está en que a crise deixou ó 20% da infancia no umbral da pobreza”, apunta López Casal.
Así, dende Agamme, explica este avogado, o primeiro que se reclama é a existencia dunha lei de protección á infancia maltratada. Que as administracións aporten recursos para detectar estes problemas, sobre todo por parte de profesionais como pediatras ou mestres. Moitos deles, explica Víctor López, preguntan por qué habendo esta afectación non o detectan. E para iso é necesario formación, que se dean claves para poder saber que algo está pasando.
Unha vez detectado o caso, reclamáse que existan uns cauces de obrigado cumprimento, uns protocolos con profesionais perfectamente formados para coller ó menor dende o principio e iniciar medidas de protección para poder recabar as probas necesarias para iniciar un proceso penal que acabe en bo porto. Actualmente, asegura o avogado, non se produce, e as testemuñas poden tomarse catro ou cinco meses despóis cando xa están viciadas. Non hai nin sequera psicólogos infantís no instituto de medicina legal de Galicia, por exemplo, apunta Víctor López.
Falando do abuso sexual infantil hai que ter en conta, ademáis, a idade dos afectados. Dende Agamme chámase a atención sobre que “se está falar de rapaces moi pequenos, xa que os maiores poden dirixirse a amigos, adultos… ós que contar o problema. En nenos de curta idade, e cando o problema é a mesma familia, cobra máis importancia que quen os rodean –médicos, mestres, etc– o perciban, para iso teñen que estar formados para captar as mensaxes, porque un neno pequeño non di nada, so amosa síntomas que hai que interpretar (introversión, agresións, condutas extranas, etc.)”.
Precisamente para intentar que se produza un cambio, a asociación Agamme ten levado a cabo reunións co presidente do TSXG, co Fiscal Xefe, coas diferentes Consellerías, etc. Todos eles, apunta López Casal, “recoñecen eivas graves e a necesidade deses protocolos de obrigado cumprimento”.
Tamén se falou co delegado de Goberno porque consideramos necesaria, sinalou, unha unidad da Policía Nacional, da Garda Civil para intervir, psicólogos, médicos, forenses, etc. e se mantivo recentemente unha entrevista co xerente da Área Sanitaria de Ferrol, Ángel Facio, para poder levar a cabo cursos a pediatras e médicos de familia. Despóis sería o turno dos mestres. Mentras se tenta que a situación mellore, xornadas como a de mañá sacan á palestra a situación real.
Os contidos inclúen “O abuso sexual intrafamiliar. Mitos e realidades”, “A xustiza española fronte ao abuso sexual infantil na contorna familiar”, “Infancia e xustiza: unha cuestión de dereitos” ou “A síndrome de alienación parental, o sensentido dunha polémica”. Entre os profesionais que acudirán á cita se atopan psicólogos como Carolina Iglesias ou Manolo Lopo e se presentarán informes como o de Save the children.
Pódese consultar a nova na versión en liña do Diario de Ferrol, premendo aquí.
“Nos casos de abusos á infancia estamos como nos do maltrato á muller hai corenta anos”
admin 28th Xaneiro 2013 Xeral
← II Xornada sobre o Maltrato á Infancia e á Adolescencia
“Estase a dar un movemento a nivel internacional para atallar o abuso sexual a menores” →
Últimas novas e actividades
AGAMME pide ao goberno que condee a actuación de Marrocos e que investigue presuntos delitos de homicidio imprudente e omisión do deber de socorro.
Escrito presentado por AGAMME no día de onte, 28 de xuño, perante o goberno central. TEXTO EN GALEGO Ante […]
AGAMME reitera perante á Ministra de Xustiza o seu apoio ao indulto para María Salmerón
Esta mañá AGAMME dirixiuse ao Ministerio de Xustiza para reiterar o seu apoio á petición de indulto de María […]
AGAMME solicita ao goberno que conceda o indulto a María Salmerón
No día de hoxe, AGAMME fixo chegar ao goberno, ao Defensor do Pobo e á Fiscalía Xeral do estado un escrito no […]
Declaración de AGAMME sobre o cumprimento de Dereitos de Infancia no conflito de Ucraína
DECLARACIÓN SOBRE O ESTADO DE CUMPRIMENTO DE DDHH NO CONFLITO ARMADO EN UCRANIA Dende AGAMME, Asociación […]
O movemento feminista galego diríxese a organismos autonómicos, estatais e internacionais para esixir o cumprimento de DDHH no Sahara Occidental e a liberación de Sultana Khaya do arresto domiciliario
No día de hoxe, luns 13 de decembro de 2021, un total de 33 entidades pertencentes ao movemento feminista […]
Mulheres Nacionalistas galegas en AGAMME solicita ao goberno que conceda o indulto a María Salmerón
María Ramos Pereira en AGAMME solicita ao goberno que conceda o indulto a María Salmerón
Luz Darriba en AGAMME subscribe a Declaración do Movemento Femista en apoio á activista saharaui Sultana Khaya
VII Xornadas de AGAMME. Ludopatía en infancia e adolescencia (2ª parte). – Agamme en DOS VIDEOXOGOS ÁS APOSTAS DEPORTIVAS. Antonio Rial Boubeta.
Mulheres Nacionalistas Galegas en Coordinador parental: escrito ao Presidente do Parlamento de Galiza
Mulheres Nacionalistas Galegas en Coordinador parental: escrito ao Presidente do Parlamento de Galiza
Histórico Seleccionar mes Xuño 2022  (1) Maio 2022  (1) Abril 2022  (1) Marzo 2022  (1) Decembro 2021  (2) Novembro 2021  (2) Outubro 2021  (1) Abril 2021  (2) Marzo 2021  (1) Xaneiro 2021  (1) Xullo 2020  (1) Abril 2020  (1) Marzo 2020  (4) Febreiro 2020  (3) Xaneiro 2020  (5) Decembro 2019  (1) Novembro 2019  (3) Outubro 2019  (2) Xullo 2019  (1) Maio 2019  (3) Marzo 2019  (3) Febreiro 2019  (1) Xaneiro 2019  (9) Novembro 2018  (2) Agosto 2018  (2) Maio 2018  (1) Abril 2018  (1) Marzo 2018  (1) Xaneiro 2018  (1) Decembro 2017  (3) Novembro 2017  (6) Outubro 2017  (2) Setembro 2017  (4) Agosto 2017  (6) Xullo 2017  (3) Xuño 2017  (2) Maio 2017  (6) Abril 2017  (4) Marzo 2017  (2) Febreiro 2017  (1) Xaneiro 2017  (2) Decembro 2016  (3) Novembro 2016  (5) Outubro 2016  (5) Xuño 2016  (6) Maio 2016  (5) Abril 2016  (3) Marzo 2016  (3) Febreiro 2016  (10) Decembro 2015  (2) Novembro 2015  (5) Outubro 2015  (2) Setembro 2015  (5) Agosto 2015  (7) Xullo 2015  (2) Xuño 2015  (6) Maio 2015  (6) Abril 2015  (13) Marzo 2015  (7) Febreiro 2015  (7) Xaneiro 2015  (1) Decembro 2014  (3) Novembro 2014  (3) Outubro 2014  (1) Setembro 2014  (5) Agosto 2014  (1) Xuño 2014  (4) Maio 2014  (9) Xaneiro 2014  (2) Novembro 2013  (2) Xullo 2013  (2) Xuño 2013  (2) Maio 2013  (1) Xaneiro 2013  (11) Maio 2012  (2) Abril 2012  (1) Novembro 2011  (1) Outubro 2011  (3)
Copyright © 2022 Agamme. Powered by WordPress. Theme: Spacious by ThemeGrill.
VII Xornadas sobre o maltrato á infancia e á adolescencia
IV Xornadas sobre maltrato á infancia e á adolescencia
V Xornadas sobre maltrato á infancia e á adolescencia